

PROJEKTS uz 13.09.2023.

vēlamais datums izskatīšanai Attīstības komitejā: 13.09.2023.

domē: 28.09.2023.

sagatavotājs: Miķelis Cinis

ziņotājs: Miķelis Cinis

LĒMUMS

Ādažos, Ādažu novadā

2023.gada 28.septembrī **Nr.**«DOKREGNUMURS»

**Par zemes ierīcības projekta uzsākšanu zemes vienībām Gaujas ielā 80 un Kalmnieku ielā 2, Ādažos**

Ādažu novada pašvaldības dome izskatīja iesniedzēja 28.07.2023. iesniegumu (reģistrēts 03.08.2023. ar Nr. ĀNP/1-11-1/23/4013) ar lūgumu pieņemt lēmumu un izdot darba uzdevumu zemes ierīcības projekta uzsākšanai nekustamā īpašuma Gaujas ielā 80, Ādažos, Ādažu novadā (kadastra Nr. 8044 008 0615) (turpmāk – Īpašums Nr.1) zemes vienībai ar kadastra apzīmējumu 8044 008 0600 un īpašuma Kalmnieku ielā 2, Ādažos, Ādažu novadā (kadastra Nr. 8044 008 0117) (turpmāk – Īpašums Nr.2) zemes vienībai ar kadastra apzīmējumu 8044 008 0782 (turpmāk kopā – Īpašumi).

Izvērtējot iesniegumu un ar to saistītos apstākļus, tika konstatēts:

1. Īpašums Nr.1 ir ierakstīts Ādažu pagasta zemesgrāmatas nodalījumā Nr.100000580636 uz Iesniedzēja vārda. Īpašuma Nr.1 sastāvā ietilpst zemes vienība ar kadastra apzīmējumu 8044 008 0600, 0.1817 ha platībā un būve (dzīvojamā māja) ar kadastra apzīmējumu 80440080600001. Saskaņā ar Nekustamā īpašuma valsts kadastra informācijas sistēmas (turpmāk – NĪVKIS) datiem uz zemes vienības ar kadastra apzīmējumu 8044 008 0600 atrodas arī pirmreģistrēta apvidū esoša būve (palīgēka) ar kadastra apzīmējumu 80440080582001;
2. Īpašums Nr.2 ir ierakstīts Ādažu pagasta zemesgrāmatas nodalījumā Nr.737 un pieder kopīpašumā 4 personām (t.sk., Iesniedzējam). Īpašuma Nr.2 sastāvā ietilpst zemes vienība ar kadastra apzīmējumu 8044 008 0782, 0.7448 ha platībā, uz tās esošās 5 būves (ar kadastra apzīmējumiem 80440080117001, 80440080117002, 80440080117003, 80440080117004 un 80440080117005), kā arī zemes vienības ar kadastra apzīmējumiem 80440080781, 80440080783 un 80440080786;
3. Iesniegumam pievienoto projekta priekšlikumu (grafisko pielikumu, kurā shematiski attēlota projektētā teritorija, projektētajā teritorijā esošās būves un projektētās robežas) ir saskaņojuši (parakstījuši) Īpašuma Nr.1 īpašnieks un visi Īpašuma Nr.2 kopīpašnieki;
4. Iesniegumā minētās zemes vienības atrodas detālplānojuma nekustamajiem īpašumiem "Kalmnieki", "Zaļkalni" un "Rijnieki" (apstiprināts ar Ādažu novada domes 24.05.2011. lēmumu Nr.80 “*Par detālplānojuma Ādažu novada Ādažu ciema nekustamajiem īpašumiem “Kalmnieki”, “Zaļkalni” 3.z.v. un “Rijnieki” 2.z.v. apstiprināšanu un saistošo noteikumu Nr.16 “Saistošie noteikumi par detālplānojuma Ādažu novada Ādažu ciema nekustamajiem īpašumiem “Kalmnieki”, “Zaļkalni” 3.z.v. un “Rijnieki” 2.z.v. grafisko daļu un teritorijas izmantošanas un apbūves noteikumiem” izdošanu”*) (turpmāk – Detālplānojums) teritorijā;
5. Saskaņā ar Ādažu novada teritorijas plānojumu, Īpašums Nr.1 atrodas Savrupmāju apbūves teritorijā (DzS) un Dabas un apstādījumu teritorijā (DA), bet Īpašums Nr.2 atrodas Savrupmāju apbūves teritorijā (DzS), Transporta infrastruktūras teritorijā (TR) un Dabas un apstādījumu teritorijā (DA).

Pamatojoties uz:

1. Zemes ierīcības likuma 8.pantu, kas noteic, ka zemes ierīcības projektu izstrādā šādiem zemes ierīcības darbiem: 1) starpgabalu likvidēšanai vai daļu no zemes vienību apmaiņai, pārkārtojot zemes vienību robežas; 3) zemesgabalu (arī kopīpašumā esošo) sadalīšanai;
2. Zemes ierīcības likuma 9.panta otro daļu, kas noteic, ka projektētajai teritorijai, kurai ir spēkā esošs detālplānojums, bet jāveic arī šā likuma 8.panta pirmajā daļā minētie zemes ierīcības darbi (starpgabalu likvidēšanai vai daļu no zemes vienību apmaiņai, pārkārtojot zemes vienību robežas), zemes ierīcības projektu var izstrādāt kā papildinājumu detālplānojumam, ievērojot Zemes ierīcības likuma nosacījumus attiecībā uz zemes ierīcības projekta izstrādi;
3. Teritorijas attīstības plānošanas likuma 12.panta trešo daļu, kas noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu,

kā arī ņemot vērā, ka jautājums tika izskatīts un atbalstīts Attīstības komitejā 13.09.2023.,

Ādažu novada pašvaldības dome

**NOLEMJ:**

1. Atļaut izstrādāt zemes ierīcības projektu zemes robežu pārkārtošanai zemes vienībām ar kadastra apzīmējumiem 8044 008 0600 un 8044 008 0782, Ādažos, Ādažu novadā.
2. Apstiprināt nosacījumus zemes ierīcības projekta izstrādei (1.pielikums).
3. Teritorijas plānošanas nodaļa atbild par lēmuma izpildi.
4. Par lēmuma izpildes kontroli atbild pašvaldības izpilddirektora vietnieks.
5. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā:

1. Nosacījumi zemes ierīcības projekta izstrādei.
2. Zemesgabala robežu pārkārtošanas informatīva skice.

Pašvaldības domes priekšsēdētāja K. Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

TPN: @

Iesn.: @

M.Cinis 26247571